वॉशिंगटन। अमेरिका में राष्‍ट्रपति डोनाल्‍ड ट्रंप का प्रशासन एच-1बी वीजा होल्‍डर्स के जीवनसाथियों के लिए वर्क परमिट वीजा को खत्‍म करने की योजना बना रहा है। ट्रंप प्रशासन पूर्व राष्‍ट्रपति बराक ओबामा के समय के उस नियम को खत्म करने जा रहा है जिसके तहत एच-1बी वीजा होल्‍डर्स के पति या पत्‍नी को वर्क परमिट जारी हो जाता था। नई योजना के तहत पति के पास अब एच-1बी वीजा तो उसकी पत्‍नी को काम करने की अनुमति नहीं मिलेगी। इसी तरह पत्‍नी के पास वीजा होने पर पति को वर्क परमिट नहीं मिलेगा। अमेरिकी एजेंसी के एक टॉप ऑफिसर ने इस बात की जानकारी दी। इस नई योजना का सबसे ज्‍यादा असर भारतीयों पर पड़ेगा।